Hej igen Kiggede lige på mit målebånd hvor meget 5 cm EGENTLIG er   og efter det, tror jeg faktisk jeg vil give Kristina ret. 4 cm er nok det bedste til din hest, også selvom den er stor. Da jeg passede heste sidste år både på Vilhelmsborg og for Helgstrand, var der tit problemer med at det tynde hud kom i klemme.
Tusind tak for svaret Kristina! (: Nogle rigtig gode pointer du har, som jeg helt sikkert vil tage med i overvejelserne. Jeg må ærligt indrømme, at jeg hælder mere og mere til den med 4 cm  Nu kunne jeg jo lige se at du også har lak på dit, holder det godt nok? Lyder fedt med de steder du har arbejdet (;!
Mht. til holdbarheden på lak, skulle det holde fit. Jeg bruger kun mit til stævner.. Eller brugte.. Nu ligger det på loftet til hypse bliver gammel nok..   Har en passier kandar som jeg bruger/brugte til hverdag, men har OS trenser da det bare er det bedste, også med 4cm. næsebånd.. Har desværre ingen billeder af kandaren på, da de forsvandt med virus på min gamle PC..  OS - Monte Carlo m. 4 cm næsebånd OS - Munchen trense m. 4 cm næsebund..
Jeg har en hoppe som ikke er den bedste til at søge ned med hovedet og gå til biddet. Hun gør det hvis jeg "leger" med biddet, men jeg ville gerne have hun gjorde det af sig selv. Hun går pænt når vi bare skridter, men når den står på trav eller galop, tager hun hovedet op. Har prøvet mange gange i traven, bare at give hende tøjlen, og så se om hun selv tager hovedet frem og ned. I stedet løber hun bare stærkere. Hvordan kan man træne det så hun ikke tror hun skal løbe stærkere?
Jeg tror du skal koncentrere dig om bagparten på hesten i stedet for forparten. Min erfaring er, at når hesten går korrekt med bagparten, så kommer forparten på plads helt af sig selv. Til det bruger jeg i første omgang en masse temposkift og overgange, samt sidebevægelser i form af kontraversader, versader både på volte og ligeud samt schenkelvigninger.
er at lære hesten at den ikke skal løbe, når du giver efter på tøjlen. Det lærer du den ved at når den løber, så bremser du den og i det samme den reagerer ned i tempo så giver du efter på tøjlen igen. På den måde kan du få lært den at den får fri i munden, når den går i det rigtige tempo, mens når den løber så kommer der pres i munden. Lige nu har du jo lært den at der er pres (lege med biddet) ved at være oppe med hoved, går den ned med hoved fjerner du pres fra tøjlen. Dvs. at tøjlen pt ikke virker som en særlig god bremse. Det kan også være en fordel, når den går fint i skridt, at du så lister den frem i trav, helt helt forsigtigt. Begynder den at løbe så ned i skridt og list frem i trav igen. Det allerbedste kunne være at du fik noget undervisning af en som vidste hvad de lavede   De hænger ikke på træerne, men der er nogle rigtig gode undervisere rundt omkring i landet.
Pas på med at "lege" for meget med bidet. Mange heste søger ned og som regel også bag lod når der "leges" med bidet, alene for at undgå hånden. Nogle mener så at hesten synes det er rart, men hvis man tænker over det, hvad skulle den så finde rart ved det? Lær hellere din hest at søge frem og ud til hånden. Hav tålmodighed, hold kontakten med hestens mund, sid stille med hænderne og giv efter når den går ud på hånden. Jo mere stabil du er på hånden, jo mere stabil bliver hesten på bidet. Charlotte
Hej En kapsun er nu blevet en del af mit udstyrslager. Den er tiltænkt min hoppeplag fra 2008. Jeg har ingen erfaring med kapsun. Forleden indviede vi kapsunen på en dejlig gåtur - stor succes. Jeg følte virkelig at jeg havde kontrollen over hende, og at hun lyttede. Jeg har sat tøjler i de to "yderste" ringe. Min plan er at longerer hende let i kapsun indtil hun skal vendes til alm bid. I hvilke ringe sætter man longen? Bare den i midten? Eller noget hokus-pokus med de to andre ringe? I så fald er det så med to liner? Findes der evt en bog er web-side med tips og tricks? Eller er der nogle i Århus området der kan hjælpe mig? Jeg vil jo gerne give hende den bedste træning mht. lydighed, smidighed og styrke. Jeps, hele 3 ting på en gang! Mvh Anne
at begynde på cirkel arbejde når den kun lige knap er 2 år? Jeg ville vente til næste vinter og bare gå nogle gode ture med hesten indtil da 
Jeg syntes også longe arbejdet er for tidligt. Men fortsæt endelig med en masse ture, sæt dog rebet i midterste ring når i går. (og når du senere longerer, med mindre det er med to liner)
Ej, selvfølgelig skal hun ikke trænes meget. Mere introduceres til det. Mange af mine spørgsmål var nu også mere generelt til arbejdet med kapsun. Mvh Anne
Jeg har "longeret" min plag i kapsun fra hun var ca 2 år. Jeg sætter longen i den midterste ring. Jeg har ikke i egentlig forstand longeret hende, det går jeg først igang med først på sommeren, inden hun skal tilrides, og kun på meget stor volte og kort tid ad gangen, da det er hårdt arbejde. Det, hun har lært på nuværende tidspunkt i longen, er at holde sig ude på volten i skridt og stoppe for signal, og det er nok for nu. Jeg har egentlig ikke tænkt så langt, som at bruge kapsunen på gåture, men det er nok ikke en tosset ide, da hun kan være noget livlig at trække med i grimen  God fornøjelse med at arbejde med din plag.
Hej. Jeg fik min hest redet til sidste år, men jeg var ikke imponeret af arbejdet, da jeg fik hende hjem igen. Jeg startede nemlig selv med hende og sendte hende derefter afsted - og fik samme hest hjem igen, følte jeg. Hende der hjalp med tilridningen sagde til mig, at hun ikke følte min pony var psygisk klar - hvilket jeg også havde opfattelsen af. Jeg red ikke meget på hende i sommers og stoppede så helt i sensommers. Mit spørgsmål er så; Hvordan finder jeg ud af, om hun er psygisk klar? - Klar til at blive arbejdet igen, dog hos en ny proff. træner. Skal jeg tage chancen til foråret, og sende hende afsted igen? Er der øvelser jeg kan lave hjemme fra med hende, der kan vise mig, om hun er klar? Det skal siges, at hun bliver 4 år engang til foråret. Hvis I har brug for mere beskrivelse af hesten, så sig til. Håber I kan komme med et par gode råd. Mvh. Bjørg
Om hesten er klar, afhænger jo meget af hvordan den trænes. Det er klart at hvis man sender den afsted med det formål at den skal "lære noget", så skal den være mere "klar" end hvis man bare træner den derhjemme i sit eget tempo. Jeg synes at noget af det der gør en hest "klar" er gode ture ude i terrænet, i alle tre gangarter og med udfordringer man ikke møder på en ridebane. Men det ved jeg jo så ikke om der er mulighed for 
Der kan være rigtig mange grunde til, at det ikke går så godt. Dels kan hesten have fysiske problemer som vokseværk, der gør, at den ikke er særlig veloplagt og dels kan du have valgt en træner, der ikke passer særlig godt til din hest. Du kan få dyrlægetjekket hesten, inden du sender den afsted igen for at være sikker på, at den har fysisk i orden. Dyrt, men i det lange løb betaler det sig bedre end at "bøvle" med en hest, der måske har ondt et eller andet sted, og derfor får modvilje mod træning. Dårlige oplevelser hænger ved hele livet. Heste har forskelligt tempo og forskellig føjelighed. Nogen heste er meget lærevillige og lærenemme, andre kræver mere tid. Jo mere rolig og tryg en hest er, desto hurtigere vil træningen gå. Hvis din hest er en lidt nervøs type, og måske tilmed er blevet stresset af flytningen, så er det slet ikke sikkert, at den er i stand til at lære noget den første måned. Heste af denne type har fordel af at være på tilridningsstedet i fx. en måned, inden træningen starter. Nervøse heste har brug for flere gentagelser, og at man i længere tid kører faste rutiner, og gentager samme ting, mens mere rolige heste bedre klarer, at man går hurtigere frem. Meget føjelige heste er lette at træne, men bliver let nedstemte, hvis det går for stærkt, mens de mere temperamentsfulde vil protestere mere tydeligt, fx. ved at smide af, løbe, bide eller lignende. Det er vigtigt, at du selv følger med i hestens træning. Hvis hesten bliver tiltagende stresset, som dagene går - dvs. bliver mere irritabel eller nervøs, med piskende hale og tendens til at bide eller løbe, eller hvis den bliver mere nedstemt, så er der noget i vejen med træningen. Altså skal du først og fremmest sende en glad og veltilpas hest afsted, og så skal du finde en træner, der passer til din hest. En, der arbejder i din hests tempo og som kan motivere den passende. Hvis du giver flere detaljer om problemerne, skal jeg gerne uddybe yderligere  .